14. oktoober

14. oktoober on Gregoriuse kalendri 287. (liigaastal 288.) päev. Juliuse kalendri järgi 1. oktoober (1901–2099). 1805 – talurahvarahutuste kõrgpunkt: Harjumaal Kose-Uuemõisas ründas u 500 talupoega 100-mehelist sõjaväesalka. Pärast põhjalikku juurdlust karistati talupoegi karmilt. 1912 – avati Rakvere Gümnaasium. 1919 – Konstantin Pätsi ettepanekul määras Asutav Kogu Riigikohtu asukohaks Tallinna, kuid 1935. aastani tegutses Riigikohus ajutiselt Tartus. 1925 – ilmus Kaitseliidu ajakirja Kaitse Kodu! esimene number. 1928 – Tõrvas avati Vabadussõja mälestussammas. 1933 – algas kolmas rahvahääletus põhiseaduse muutmiseks. 1936 – asutati Läänemaa seltskondlik komitee. 1941 – Teine maailmasõda: Saksa vägede dessant maabus Hiiumaal. 1952 – EK(b)P nimetati ümber EKP-ks. 1960 – Eesti põlevkivibasseini halduslikul ühendamisel moodustati Kohtla-Järve, Jõhvi, Ahtme linna ja Sompa töölisalevi baasil Kohtla-Järve linn. 1988 – Eesti NSV Ministrite Nõukogu ja EKP Keskkomitee ühismäärusega kästi rajada suhted väliseestlastega üldinimlike printsiipide alusel, arendada igakülgselt kultuuri- ja majandussidemeid, mis soodustaks murrangut väliseestlaste teadvuses ning aitaks kaasa usalduse tekkimisele Eesti oleviku ja tuleviku suhtes NSV Liidu koosseisus. 1991 – Eesti sai UNESCO liikmeks. 1066 – Normanni vallutus Inglismaal: Normannid William Vallutaja juhtimisel võitsid Hastingsi lahingus Harold Godwinsoni juhitud anglosakside väge. Inglismaa langes normannide võimu alla. 1322 – Šotimaa sundis Bylandi lahingus Inglismaad oma iseseisvust tunnistama. 1773 – Poolas moodustati teadaolevalt maailma esimene haridusministeerium – Komisja Edukacji Narodowej. 1813 – Baieri kuulutas sõja Prantsusmaale. 1829 – 6. oktoobril alanud Rainhilli katsevõistluse võitis George ja Robert Stephensoni auruvedur The Rocket. 1867 – viimane Jaapani šogun Tokugawa Yoshinobu loobus võimust. 1872 – avati Jaapani esimene raudteeliin Tokyo ja Yokohama vahel 1884 – Mahdi vallutas Omdurmani. 1884 – George Eastman patenteeris fotofilmi. 1899 – saladuses hoitud Windsori lepinguga tunnustasid Suurbritannia ja Portugal teineteise valdusi Aafrikas. 1914 – Esimene maailmasõda: Saksamaa okupeeris Brugge. 1915 – Bulgaaria astus teljeriikide poolel Esimesse maailmasõtta. 1920 – Soome ja Nõukogude Venemaa sõlmisid Tartu rahulepingu. 1926 – Londonis ilmus Alan Alexander Milne'i lasteraamatu Winnie-the-Pooh esmatrükk. 1943 – Walter Nowotny saavutas Leedu kohal peetud õhulahingus esimese hävituslendurina 250. ametlikult tunnustatud lahinguvõidu vaenlase üle. 1962 – Kuuba raketikriis: Ameerika Ühendriikide luurelennuk U2 pildistas Kuubal ehitatavaid Nõukogude Liidu raketibaase. 1964 – NLKP KK esimene sekretär Nikita Hruštšov kukutati ametist, tema asemel sai uueks esimeseks sekretäriks Leonid Brežnev. 2012 – Felix Baumgartner hüppas alla 39 kilomeetri kõrguselt ning ületas esimese inimesena vabalangemises helibarjääri.  Pikemalt artiklis Sündinud 14. oktoobril 1890 – Dwight Eisenhower, USA 34. president 1953–1961 1927 – Roger Moore, inglise näitleja 1939 – Ralph Lauren, USA moelooja 1940 – Cliff Richard (Harry Webb), inglise laulja 1940 – Thomas Dolby, inglise muusik ja produtsent 1957 – Merike Tatsi, eesti näitleja 1960 – Steve Cram, briti kergejõustiklane 1962 – Jaan Ehlvest, eesti maletaja 1964 – Pere Ponce, hispaania näitleja 1965 – Jüri Jaanson, eesti sõudja, olümpiamedalist 1971 – Antonis Nikopolidis, kreeka jalgpallur  Pikemalt artiklis Surnud 14. oktoobril 1066 – Harold II, viimane anglosaksist Inglismaa kuningas (hukkus Hastingsi lahingus) 1260 – Thorkill, Tallinna piiskop 1935 – Jaan Koort, eesti kujur, maalikunstnik ja keraamik 1937 – Jaan Offril, eesti ärimees 1938 – Ferdinand Gustav Adoff, eesti ehitusinsener 1941 – Hjalmar Söderberg, rootsi kirjanik, ajakirjanik ja tõlkija 1944 – Erwin Rommel, Saksamaa sõjaväelane 1960 – Abram Joffe, juudi rahvusest Vene füüsik 1969 – August Sang, eesti luuletaja ja tõlkija 1979 – Enn Piiri, Eesti ratsutaja ja treener 1991 – Heinrich Veromann, eesti ornitoloog 1998 – Werner Legère, saksa kirjanik 2017 – Henn-Kaarel Hellat, eesti proosakirjanik ja luuletaja Kolletamispäev Rahvusvaheline standardite päev Ukraina kaitsja päev ... Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 115 Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 177 UNESCO Eesti rahvuslik komisjon UNESCO Eesti rahvuslik komisjon. Vaadatud 17. oktoobril 2023 Этот день в истории 14 октября 1964 года — Хрущев отстранен от власти EurAsia Daily, 14. oktoober 2016. Vaadatud 17. oktoobril 2023